Ûnser frûntlich gruos vor, lieber schulths̄. Von der stössen wegen so da sint tzwûschent
Gredin Schillings von Sigriswil und Heinin Rüdis, irem schwager, hatt die selb Grett
iren kùmber und trang, so denn der selb ir schwager ir an dem iren tuͦt, so ferr vor
ûns mit ir clag eroffnet, das ûns bedücht und ouch noth bedunkt, das ir in den
selben sachen, ob die an in selbs ist sint, als si fûr git billich ze helffende ist. Was inen
ouch dar umb tag fûr ûns in das nechst verlouffen fronvasten gricht bescheiden
wie ir swager ir das, das si nit har komen sint, abgerett hätt noch ouch mit ir har
ab fûr ûns wellen hätt, so si dar an inn begert hatt etc. Wie nu dem sy, lassen wir
beliben. Wir wölten aber wol, das man si nit also umb zug und hie von so ist ouch
unser meinūg, das du mit dem selben Heinin Rüdis verschaffest, das er sich gen der
benemten Greden zem nechsten fronvasten gricht sunder uffem donrstag ze ratt
zitt verantwûrte. Es sÿ denn im rechten oder frûntlicher teding, als wir denn die
sachen nach ir gestalt fûrneͣmen weͣrdent. Datū xv die maÿ anno Dm̄ item xliii
Schultheiss und ratt
zuͦ Bern